Title: พระราชกฤษฎีกาให้ใช้บัญชีอัตราเงินเดือนข้าราชการตำรวจ บัญชี ข. ท้ายพระราชบัญญัติระเบียบข้าราชการตำรวจ พ.ศ. 2521 พ.ศ. 2533

พระราชกฤษฎีกา

พระราชกฤษฎีกา
ให้ใช้บัญชีอัตราเงินเดือนข้าราชการตำรวจ
บัญชี ข.
ท้ายพระราชบัญญัติระเบียบข้าราชการตำรวจ
พ.ศ. ๒๕๒๑
พ.ศ.
๒๕๓๓
-------------

ภูมิพลอดุลยเดช ป.ร.
                                           ให้ไว้ ณ
วันที่ ๖ เมษายน พ.ศ. ๒๕๓๓
                                                   เป็นปีที่ ๔๕ ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช  มีพระบรมราชโองการ
โปรดเกล้า  ฯ
ให้ประกาศว่า
                        โดยที่เป็นการสมควรให้ใช้บัญชีอัตราเงินเดือนข้าราชการตำรวจบัญชี
ข. 
ท้ายพระราชบัญญัติระเบียบข้าราชการตำรวจ พ.ศ. ๒๕๒๑
ซึ่งแก้ไขเพิ่มเติมโดยพระราชบัญญัติ
ระเบียบข้าราชการตำรวจ (ฉบับที่ ๒) พ.ศ. ๒๕๓๑
                        อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย 
และมาตรา ๖ แห่งพระราชบัญญัติระเบียบข้าราชการตำรวจ พ.ศ.
๒๕๒๑ ซึ่งแก้ไขเพิ่มเติมโดย
พระราชบัญญัติระเบียบข้าราชการตำรวจ (ฉบับที่ ๒) พ.ศ. ๒๕๓๑
จึงทรงพระกรุณาโปรดเกล้า ฯ 
ให้ตราพระราชกฤษฎีกาขึ้นไว้ ดังต่อไปนี้
                        มาตรา
๑  พระราชกฤษฎีกานี้เรียกว่า
"พระราชกฤษฎีกาให้ใช้บัญชีอัตราเงินเดือน
ข้าราชการตำรวจ บัญชี ข.
ท้ายพระราชบัญญัติระเบียบข้าราชการตำรวจ พ.ศ. ๒๕๒๑ พ.ศ. ๒๕๓๓"
                        มาตรา
๒ 
พระราชกฤษฎีกานี้ให้ใช้บังคับตั้งแต่วันที่ ๑ เมษายน พ.ศ. ๒๕๓๓ 
เป็นต้นไป
                        มาตรา
๓ 
ให้ใช้บัญชีอัตราเงินเดือนข้าราชการตำรวจ บัญชี ข. ท้ายพระราช
บัญญัติระเบียบข้าราชการตำรวจ พ.ศ. ๒๕๒๑
ซึ่งแก้ไขเพิ่มเติมโดยพระราชบัญญัติระเบียบ
ข้าราชการตำรวจ (ฉบับที่ ๒) พ.ศ. ๒๕๓๑
แทนบัญชีอัตราเงินเดือนข้าราชการตำรวจ บัญชี ก.  
ท้ายพระราชบัญญัติระเบียบข้าราชการตำรวจ พ.ศ. ๒๕๒๑
ซึ่งแก้ไขเพิ่มเติมโดยพระราชบัญญัติ
ระเบียบข้าราชการตำรวจ (ฉบับที่ ๒) พ.ศ. ๒๕๓๑
                        มาตรา
๔ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
  พลเอก
ชาติชาย ชุณหะวัณ
         นายกรัฐมนตรี

+---------------------------------------------------------------------------------------------------------+
หมายเหตุ :- 
เหตุผลในการประกาศใช้พระราชกฤษฎีกาฉบับนี้  คือ โดยที่สถานการณ์ทางเศรษฐกิจ
ของประเทศในปัจจุบันขยายตัว
รายได้ประชาชาติและดัชนีราคาผู้บริโภคเพิ่มสูงขึ้น สมควรปรับอัตรา
เงินเดือนข้าราชการตำรวจให้สอดคล้องกับสถานการณ์ดังกล่าว
และเนื่องจากมาตรา ๖ แห่งพระราช
บัญญัติระเบียบข้าราชการตำรวจ พ.ศ. ๒๕๒๑
ซึ่งแก้ไขเพิ่มเติมโดยพระราชบัญญัติระเบียบข้าราชการ
ตำรวจ (ฉบับที่ ๒) พ.ศ. ๒๕๓๑ บัญญัติว่า
การให้ใช้บัญชีอัตราเงินเดือนข้าราชการตำรวจแต่ละบัญชี 
ให้ตราเป็นพระราชกฤษฎีกา  จึงจำเป็นต้องตราพระราชกฤษฎีกานี้

[รก.๒๕๓๓/๕๖/๗พ /๙ เมษายน ๒๕๓๓]